《又叠闲字韵四首送李宫詹山公归都门 其一》
清代·陈恭尹

鹤禁龙楼职最闲，为谁驱马涉溪山。五云新命来双阙，黄木千秋尚此湾。

日照蜃台烟霭合，风随旄节有无间。洛书河数皆时瑞，不独西王献白环。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。